पाकिस्तान ने जीता बांग्लादेश के खिलाफ पहला वन-डे  
आफरीदी की खतरनाक गेंदबाजी के सामने बांग्लादेश के बल्लेबाज टिक नहीं सके। बांग्लादेश की पूरी टीम 30.3 ओवरों में महज 91 रन पर सिमट गई।
पाकिस्तान ने बांग्लादेश से पहला वनडे मैच जीत लिया है। मीरपुर में खेले गए वनडे मुकाबले में बांग्लादेश की टीम ने टॉस जीतकर पहले बल्लेबाजी का फैसला लिया लेकिन शाहिद आफरीदी की खतरनाक गेंदबाजी के सामने बांग्लादेश के बल्लेबाज टिक नहीं सके। बांग्लादेश की पूरी टीम 30.3 ओवरों में महज 91 रन पर सिमट गई।   शाहिद आफरीदी ने 23 रन देकर पांच विकेट चटकाए। इसके जवाब में पाकिस्तान के पांच विकेट भी 63 रन पर गिर चुके थे। लेकिन गेंदबाजी में कमाल दिखाने वाले आफरीदी ने नॉटआउट 24 रन बनाकर टीम को जीत दिलाई। आफरीदी को मैन ऑफ द मैच चुना गया। तीन मैचों की सीरीज में पाकिस्तान अब 1−0 से आगे है।